b'\n_START_ARTICLE_\nVochtenita\n_START_SECTION_\nCaracter\xc3\xadstiques\n_START_PARAGRAPH_\nLa vochtenita \xc3\xa9s un fosfat de f\xc3\xb3rmula qu\xc3\xadmica Fe\xc2\xb2\xe2\x81\xbaFe\xc2\xb3\xe2\x81\xba(UO\xe2\x82\x82)\xe2\x82\x84(PO\xe2\x82\x84)\xe2\x82\x84(OH)\xc2\xb712-13H\xe2\x82\x82O. Cristal\xc2\xb7litza en el sistema monocl\xc3\xadnic en cristalls, amb un contorn quadrat definit per {001} i {100}, de fins a 1 mm, en agregats subparal\xc2\xb7lels. La seva duresa a l\'escala de Mohs \xc3\xa9s 2,5. _NEWLINE_Segons la classificaci\xc3\xb3 de Nickel-Strunz, la vochtenita pertany a "08.EB: Uranil fosfats i arsenats, amb r\xc3\xa0tio UO\xe2\x82\x82:RO\xe2\x82\x84 = 1:1" juntament amb els seg\xc3\xbcents minerals: autunita, heinrichita, kahlerita, nova\xc4\x8dekita-I, salee\xc3\xafta, torbernita, uranocircita, uranospinita, xiangjiangita, zeunerita, metarauchita, rauchita, bassetita, lehnerita, metaautunita, metasalee\xc3\xafta, metauranocircita, metauranospinita, metaheinrichita, metakahlerita, metakirchheimerita, metanova\xc4\x8dekita, metatorbernita, metazeunerita, przhevalskita, metalodevita, abernathyita, chernikovita, metaankole\xc3\xafta, natrouranospinita, tr\xc3\xb6gerita, uramfita, uramarsita, threadgoldita, chistyakova\xc3\xafta, arsenuranospatita, uranospatita, coconino\xc3\xafta, ranunculita, triangulita, furongita i sabugalita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa vochtenita \xc3\xa9s un mineral secundari rar que va ser descobert a Wheal Basset, a Carn Brea, (Camborne - Redruth - St Day District, Cornualla, Anglaterra) en la zona oxidada d\'un dip\xc3\xb2sit mineral hidrotermal de Cu-Sn amb contingut d\'urani. Tamb\xc3\xa9 ha estat descrita a Alemanya, Fran\xc3\xa7a, la Rep\xc3\xbablica Txeca i Su\xc3\xafssa. _NEWLINE_Sol trobar-se associada a bassetita.'